Kasper Friis – Partner og Head of UX and Design

Kasper er ansvarlig for user experience og design og for, at de produkter Technolution udvikler, møder brugernes behov igennem hele brugerinteraktionen og på tværs af platforme, både fysisk og digitalt.

Interaktionsdesign handler ikke blot om brugerens effektivitet, men også om hvor vidt det tilfører brugerens liv værdi – i alle brugssituationer. Kasper er derfor også med i de helt tidlige faser af front-end innovation, hvor han faciliterer de kreative processer, så teamet kommer hele vejen rundt og får afdækket brugerens behov.

Især interesserer Kasper sig for co-creation og brugerinddragelse, samt hvordan brugeradfærd og psykologi sætter rammerne for brugernes interaktion med produkterne og hvordan dette samspil kan udnyttes så brugerne får en tættere tilknytning til produkterne og så brugersikkerheden øges; et afgørende element i udviklingen af medical devices.

Kasper er uddannet ingeniør i Integreret Design og udbygger nu sit faglige fundament med en Master i IT i interaktionsdesign. Han har også tidligere arbejdet som konsulent, med ingeniørkompetencer, indenfor innovation og neuro-marketing, bl.a. på velfærdsområdet.

Citat:

”Jeg glæder mig umådeligt til de nye udfordringer, dette vil bringe og håber på i stigende grad at kunne påvirke medico-branchen, så produkterne bliver bedre, kommer hurtigere på markedet og i højere grad støtter brugerne i deres håndtering af diverse sygdomme.”